Mercedes-Benz O 405 (Žvėryno žiedas, Vilnius)
Mercedes-Benz O 405G (Vilnius)
Mercedes-Benz O 405N (Vokietija)
Ant Mercedes-Benz O 405 kėbulo surinktas autobusas Ramseier & Jenzer (Naujoji Vilnia, Vilnius)
**Mercedes-Benz O 405** – Vokietijos automobilių gamybos koncerno „Mercedes-Benz" gamintas autobusų modelis. Jis rinktas Manheime nuo 1983 iki 2001 m. ir buvo vienas populiariausių „Mercedes" autobusų.

Pagaminta daug skirtingų šio modelio atmainų: žemagrindžių, aukštagrindžių, trumpų, prailgintų ir kt. Autobuso kėbulo plotis 2,5 m, ilgis – 11,1 m, 11,7 m arba 12,2 m (trumpojo), 17,1 m arba 18,0 m (prailginto). Trumpas autobusas paprastai turi 2, prailgintas 3 duris, sudarytas iš 2 dalių ir atsidarančias į salono vidų (Jungtinės Karalystės rinkai gaminti 1 ar 2 durų autobusai).

Standartinio modelio Mercedes-Benz O 405 turi laiptuotą įlipimą, paaukštintą stogo priekį, išlenktą stiklą. Prailginta, trijų ašių atmaina žinoma kaip Mercedes-Benz O 405G. Mercedes-Benz O 405 būta 2 atmainų: O405 MkI su Mercedes Benz OM447h savaiminio įpurškimo 157 arba 184 kW galios varikliu (arba dujiniu M447hG varikliu, kurio galia 150 kW) bei O405 MkII su 184 kW galio turbo įpurškimo varikliu OM447hA (taip pat su savaiminio įpurškimo OM447h-II, ar dujiniu M447hG Euro II varikliu).

Vėliau pradėta gaminti žemagrindė autobuso atmaina O405N (prailgintas – O405GN) bei O405N2 (prailgintas – O405GN2). Šių autobusų įlipimas be laiptelių, sėdynės įrengtos ant pakilų.

Mercedes-Benz O 405 kėbulo pagrindu pasaulyje pagaminta daug įvairių kitų autobusų modelių: GolAZ-AKA-6226 ir AKA-5225 (Rusija), Camo Camus, Camo U1001S (Portugalija), Hispano Carrocera, Castrosua (Ispanija), Alexander PS, CityRanger, Optare Prisma, Duple Metsec (Jungtinė Karalystė), Ramseier & Jenzer (Šveicarija) ir kt.

Mercedes-Benz O 405 ir jo atmainos XX a. pab. plačiai naudotos Vokietijos, Jungtinės Karalystės, Australijos, Ispanijos, daugelio Europos šalių miestuose. Lietuvoje naudota/tebenaudojama: 0405 (23 vnt.; VVT, „TOKS", „Meteorit Turas", „Trakų autobusai", įvairios ne viešojo transporto įmonės), O405GN (21 vnt.; VVT, „Meteorit Turas", KLAP), O405G (35 vnt.; VVT, „Meteorit Turas"), 0405GN2 (13 vnt.; VVT, „Meteorit Turas"), O405N2 (29 vnt.; VVT, „Meteorit Turas", Panevėžio AP), O405N2Ü CNG (2 vnt. VVT, privatūs vežėjai), O405 GN2 CNG (1 vnt.; VVT). Taip pat VVT turėjo 3 švecariškus Ramseier & Jenzer, pagamintus ant Mercedes-Benz O 405 kėbulo.

Šaltiniai
---------

1. ↑  Список подвижного состава: Литва. Mercedes-Benz O405 Archyvuota kopija 2017-07-22 iš Wayback Machine projekto.
2. ↑  Список подвижного состава:Литва. Mercedes-Benz O405GN Archyvuota kopija 2017-07-24 iš Wayback Machine projekto.
3. ↑  Список подвижного состава:Литва. Mercedes-Benz O405G Archyvuota kopija 2017-07-22 iš Wayback Machine projekto.
4. ↑  Список подвижного состава: Литва. Mercedes-Benz O405GN2 Archyvuota kopija 2017-07-23 iš Wayback Machine projekto.
5. ↑  Список подвижного состава:Литва. Mercedes-Benz O405N2 Archyvuota kopija 2017-07-23 iš Wayback Machine projekto.
6. ↑  Список подвижного состава: Литва. Mercedes-Benz O405N2Ü CNG Archyvuota kopija 2017-07-24 iš Wayback Machine projekto.
7. ↑  Список подвижного состава: Литва. Mercedes-Benz O405GN2 CNG Archyvuota kopija 2017-07-22 iš Wayback Machine projekto.
8. ↑  Список подвижного состава: Литва. Ramseier & Jenzer Archyvuota kopija 2021-02-09 iš Wayback Machine projekto.